Diari Oficial de la Generalitat Valenciana


Sumari del DOGV 7680, del 17-12-2015 (2015/9975)

RESOLUCIÓ de 9 de desembre de 2015, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7680

Data del DOGV
:   17-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9975


Data del document
:   09-12-2015

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 9 de desembre de 2015, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [2015/9975]  
La Universitat d'Alacant fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser signat amb les centrals sindicals FETE-UGT, FE-CCOO-PV, Sindicat de Funció Pública de CGT-PV i STE-PV, la Resolució de 18 d'abril de 1997 (DOGV 3 de juny), per la qual es dictaven les normes que han de regular els processos d'adaptació i la disposició transitòria desena de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
En conseqüència, d'acord amb el que disposa aquesta resolució i en atenció a les atribucions que confereix la Llei d'Autonomia Universitària i els Estatuts d'aquesta universitat es resol convocar un curs selectiu per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupen, d'acord amb les bases següents.  
  
Primera. Objectiu  
Aquesta convocatòria té per objectiu l'adaptació de la naturalesa jurídica del personal laboral fix de la Universitat d'Alacant, al qual es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la resolució esmentada del Rectorat d'aquesta universitat de data 18 d'abril de 1997.  
  
Segona. Condicions del personal aspirant  
2.1. Per a ser admès en els processos d'adaptació que són objectiu d'aquesta convocatòria el personal aspirant haurà de reunir les condicions següents:  
a) Ser personal laboral fix de la Universitat d'Alacant o tenir la condició de personal laboral fix d'altres organismes públics i estar prestant serveis a la Universitat d'Alacant en qualsevol categoria, inclosa en el grup D o C.  
b) Trobar-se en la situació de servei actiu o qualsevol tipus d'excedència de les previstes en la normativa vigent amb dret a reserva legal de plaça, sempre que l'últim lloc de treball que van ocupar pertanguera als grups esmentats en l'apartat anterior.  
  
Tercera. Presentació de sol·licituds i admissió del personal aspirant  
3.1. Els qui vulguen prendre part en el procés d'adaptació objectiu d'aquesta convocatòria, hauran de fer-ho constar mitjançant sol·licitud, segons model que s'acompanya com a annex I d'aquesta resolució.  
3.2. Les instàncies estaran disponibles en la adreça següent de la pàgina web de la Universitat: http://ssyf.ua.es/va/seleccionpas/otras-convocatorias/actual/altres-convocatories.html i podran presentar-se a l'oficina principal del Registre General de la Universitat (edifici de Rectorat i Serveis Generals del Campus de Sant Vicent) o en les oficines auxiliars, situades en les secretaries de centre i a la Seu d'Alacant, o a través de les maneres establides en l'article 38.4 de la Llei 30/1992, de 26 de novembre, en el termini de 20 dies naturals comptadors des del següent de la publicació d'aquesta convocatoria en el Diari Oficial de la Comunitat Valenciana.  
3.3. Una vegada acabat el termini de presentació de sol·licituds es publicarà la relació provisional d'admesos i exclosos a la realització dels processos d'adaptació i, en aquest últim cas, s'hi especificaran els motius.  
La publicació es farà en l'adreça següent de la pàgina web de la Universitat: http://ssyf.ua.es/va/seleccionpas/otras-convocatorias/actual/altres-convocatories.html.  
3.4. Publicada la relació a què fa referència el paràgraf anterior el personal aspirant podran formular en el termini de 10 dies hàbils, comptadors a partir de l'endemà de la publicació de les llistes, les al·legacions que creguen oportunes, com també esmenar el defecte que haja motivat l'exclusió.  
3.5. Una vegada transcorregut el termini anterior i esmenats els defectes i vistes les reclamacions, es dictarà resolució amb les llistes definitives d'admesos que es farà pública pel mateix procediment que les llistes provisionals.  
3.6. El Servei de Selecció i Formació de la Universitat d'Alacant farà públic el calendari de celebració del curs previst en aquesta convocatòria i el lloc de realització d'aquest.  
  
Quarta. Desenvolupament del procés d'adaptació  
Primera fase. Curs selectiu. De caràcter obligatori i eliminatori.  
  
La durada i contingut del curs serà el que estableix l'annex II.  
Per a superar aquesta fase és requisit que les aspirants o els aspirants hagen assistit al 90 % de les hores lectives del curs.  
El tribunal farà pública la llista d'aspirants que hagen complit el requisit d'assistència establit en aquesta fase en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/otras-convocatorias/actual/altres-convocatories.html, juntament amb la data de realització de la prova prevista en la fase següent d'aquest procés.  
  
Segona fase. Prova. De caràcter obligatori i eliminatori  
El tribunal qualificador del procés objectiu d'aquesta convocatòria farà una prova final, que consistirà en un qüestionari amb quatre respostes alternatives en cada pregunta, de les quals només una serà la correcta, en què es contestaran qüestions referides als continguts que integren el curs, detallats en l'annex II.  
Constarà com a màxim de 125 preguntes i la durada d'aquesta prova no podrà superar els 90 minuts. Es valorarà de 0 a 10 punts i per a superar-la caldrà obtenir almenys 5 punts. Cada pregunta contestada erròniament tindrà una penalització d'un terç sobre les correctes i les respostes en blanc no puntuaran.  
El tribunal farà pública en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/otras-convocatorias/actual/altres-convocatories.html, la relació provisional d'aspirants que hagen superat aquesta prova, i establirà el termini de reclamacions a aquesta.  
Una vegada conclòs aquest termini es publicarà la relació definitiva d'aspirants que l'hagen superat.  
Amb el resultat definitiu de la segona fase, el tribunal publicarà la relació d'aspirants que han superat el procés selectiu i enviarà còpia d'aquesta al rector de la Universitat, en què proposarà el nomenament d'aquests com a personal funcionari de carrera de l'escala corresponent de la Universitat d'Alacant. Per resolució d'aquest òrgan es farà el nomenament, que es publicarà en el Diari Oficial de la Comunitat Valenciana.  
  
Cinquena. Tribunal qualificador i professorat del curs  
5.1. El tribunal qualificador, titular i suplent, del procés d'adaptació, serà nomenat per resolució del rector i estarà compost per la presidenta o el president i quatre vocals cadascun, actuant un d'aquests de secretària o secretari.  
5.2. A l'efecte de comunicacions i de qualsevol altra incidència derivada d'aquesta convocatòria, el tribunal qualificador tindrà la seu en el Servei de Selecció i Formació de la Universitat.  
5.3. El règim jurídic de funcionament del tribunal qualificador serà establit en la Llei 30/1992, de Règim Jurídic de les Administracions Públiques i Procediment Administratiu Comú, per al funcionament d'òrgans col·legiats, i els seus membres i assessores o assessors hauran d'abstenir-se i poden ser objecte de recusació pels interessats, quan concórreguen en aquells algunes de les causes previstes en els articles 28 i 29 d'aquesta llei.  
  
Sisena. Notificacions al personal aspirant  
A l'efecte de notificació, i d'acord amb l'article 59.6.b de la Llei 30/1992, de 26 de novembre, les publicacions detallades en aquestes bases, com també la informació d'altres actes que d'aquesta se'n deriven que requerisquen publicació, inclosos els recursos en via administrativa, es faran en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/otras-convocatorias/actual/altres-convocatories.html. En aquesta mateixa adreça es troba la resta d'informació general referent a la convocatòria.  
  
Setena. Norma final  
Contra aquesta resolució i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant del rector, d'acord amb el que es disposa en l'article 116 de la Llei 30/1992, redactat d'acord amb la Llei 4/1999, de 13 de gener.  
  
Davant de les actuacions del tribunal, podrà interposar-se un recurs d'alçada previst en l'article 114 de la Llei 30/1992, redactat d'acord amb la Llei 4/1999, en el termini d'un mes comptador des de l'endemà de la seua publicació o notificació. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.  
  
Alacant, 9 de desembre de 2015.- El gerent: Rafael Pla Penalva.  
  
  
  
ANNEX I  
Convocatòria dels cursos d'adaptació del règim jurídic de determinat personal laboral fix de la Universitat d'Alacant.  
  
  
DADES PERSONALS  
DNI   
Primer cognom:   
Segon cognom:   
Nom:   
  
  
  
DADES DEL LLOC QUE OCUPA:  
Denominació del lloc:  
Destinació:  
Situació laboral: Actiu  
  
 Excedència   
  
  
  
Data i signatura,  
  
  
ANNEX II  
Continguts que cal desenvolupar en el curs  
  
GRUPS C i D  
  
Mòdul 1: Legislació bàsica (12 hores)  
- Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i Llei 10/2010, de 9 de juliol, d'ordenació i gestió de la funció pública valenciana.  
- Llei 39/2015, d'1 d'octubre, del Procediment Administratiu Comú de les Administracions Públiques.  
- Llei 40/2015, d'1 d'octubre, de Règim Jurídic del Sector Públic.  
  
- Llei de Transparència, Bon Govern i Participació Ciutadana de la Comunitat Valenciana.  
- Llei 14/2011, d'1 de juny, de la Ciència, la Tecnologia i la Innovació.  
  
Mòdul 2: Prevenció i Polítiques Socials: (5 hores)  
- Prevenció de riscos laborals. Riscos psicosocials.  
- Igualtat.  
  
Mòdul 3: Gestió econòmica (4 hores)  
- El pressupost i la gestió econòmica a la Universitat d'Alacant.  
  
  
Mòdul 4: Gestió acadèmica i Espai Europeu d'Educació Superior (7 hores)  
- Accés.  
- Beques.  
- Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial Decret 99/2011, de 28 de gener, pel qual es regulen els ensenyaments oficials de doctorat.  
- Reial Decret 861/2010, de 2 de juliol, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
- Reial Decret 43/2015, de 2 de febrer, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial Decret 99/2011, de 28 de gener, pel qual es regulen els ensenyaments oficials de doctorat.  
  
- RD 1125/2003, de 5 de setembre pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.  
  
- Reial Decret 1027/2011, de 15 de juliol, pel qual s'estableix el Marc Espanyol de Qualificacions per a l'Educació Superior.  
- Reial Decret 1002/2010, de 5 d'agost, sobre expedició de títols universitaris oficials.  
  
Mòdul 5: Ètica en les administracions públiques (3 hores)   
- Introducció.  
- Elements de l'ètica administrativa.  
- Els conflictes ètics.  
- Casos pràctics.